tomron87/hebrew-wikipedia-sentences-corpus huggingface dataset:
חברות בת של ניקלודיאון שהתכנים שלהן שודרו בישראל
דמויות הערוץ הופיעו בישראל החל מ1991 (טרם תחילת שידור הערוץ).
טין ניק - החל מ2017 תכני הערוץ משודרים בישראל.
אולפני האנימציה של ניקלודיאון בע"מ - תכני האולפן משודרים בישראל החל מ1975.
Nickelodeon Movies - תכני החברה משודרים בישראל החל מ1997.
ניק ג'וניור - בישראל משודרים תכני ניק ג'וניור גם בערוץ עצמו (החל מ2003) וגם בערוצים אחרים (החל מ1975).
"חצויה - הדבר האמיתי" (2011–2012) - דרמה על-טבעית יומית לנוער, שיצרו אילן רוזנפלד ושירה אלון.
הסדרה הסתיימה לאחר 45 פרקים.
הסדרה זכתה להצלחה רבה ולקהל מעריצים גדול.
הסדרה הסתיימה לאחר 3 עונות ו-175 פרקים וספיישל מיוחד.
"שכונה" (2014–2018) דרמת מתח יומית לנוער שיצר גיורא חמיצר והפכה לסדרת להיט גדול בישראל.
הסדרה הסתיימה לאחר 3 עונות ו-148 פרקים.
בעונה השלישית הסדרה שודרה ב-TeenNick.
"נעלמים" (2016–2021) - דרמת מסתורין יומית לנוער, שיצר ירון ארזי והפכה ללהיט גדול.
לסדרה שתי עונות ו-100 פרקים.
מהעונה השנייה הסדרה משודרת ב-TeenNick.
"כדברא" (2017–2019) - דרמה על-טבעית יומית לנוער, שיצרה מיכל קופר-קרן.
הסדרה הסתיימה לאחר 3 עונות ו-150 פרקים.
מהעונה השנייה הסדרה שודרה ב-TeenNick.
"פוראבר" (2018–2019) - דרמה מוזיקלית יומית לנוער, שיצר אורי גרוס בסדרה שתי עונות ו-49 פרקים.
"פלמ"ח" (2020–2022) - דרמת נוער יומית שיצרו יונתן בר-אילן ועדן גוריון המדברת על תקופת המנדט הבריטי ועל תנועת המרי העברי.
לסדרה שלוש עונות ו-95 פרקים.
"גן חיות" (2012–2017) - תוכנית מערכונים לילדים ונוער שיצרו אודי ואביעד.
לסדרה 4 עונות וסרט אחד - "גנחה – פלישת הזומבים".
"הצחוקייה" (2012 - רץ) - תוכנית סטנדאפ לילדים ונוער.
התוכנית הצליחה בקרב ילדים רבים.
"יפניק" (2011–2012) - סדרה ישראלית העוסקת בשעשועון יפני בהנחיית ניקו סאן (מורן קל).
הסדרה ירדה לאחר 2 עונות.
"חבורת הספסל האחורי" (2014–2015) - תוכנית מערכונים ובה כוכבי נוער מותחים אחד את השני ואנשים אקראיים ברחוב.
הסדרה חזרה במערכונים קצרים ביוטיוב.
"מיסטר צ'יפס" (2016) - סדרה קומית לנוער שיצרה ענת מנסור.
"בית הכלבים" (2017 - רץ) סדרה קומית לנוער שיצרה חגית ביליה.
"המלאך השומר שלי" (2017–2018) - סדרה קומית לנוער שיצרו אסף שליטא ודורון צור.
"גנחה – פלישת הזומבים" (2016) - סרטם של אודי ואביעד ומבוסס על הסדרה "גן חיות", זהו גם סרט הטלוויזיה הישראלי הראשון של ערוץ ניקלודיאון.
מנחי הערוץ בישראל לאורך השנים
מנחהשנת הצטרפותשנת עזיבהתוכניותרוני דואני20032005מסטיק, אחי!
אחותי!, ג'ונגלמורן גרוס20042005מסטיקג'יסון דנינו הולט20032005מסטיק, אחי!
ניקלבק היא להקת רוק ופוסט-גראנג' מאלברטה, קנדה שהוקמה בשנת 1995. הלהקה החלה כלהקת קאברים, והתפרסמה בזכות הסינגל "how you remind me"(אנ') שיצא ב-2001, וכבש את המקום ה-1 במצעד הבילבורד האמריקאי.
הלהקה זכתה בתשעה פרסי ג'ונו, בפרס המוזיקה האמריקאית ובפרס של MTV על "הקליפ הטוב ביותר של השנה" (Hero), ופרס מוזיקה עולמי על "להקת הרוק עם הכי הרבה מכירות עולמיות".
הסגנון של ניקלבק מוגדר כהארד רוק בעל אופי של פוסט-גראנג'.
תוכן השירים כוללים אהבות מתחילות (ובמיוחד אהבת נעורים), אהבות נכזבות ועל השנאה במערכות יחסים בלתי-מוצלחות.
ניקלבק התחילו את דרכם בעיירה קטנה בשם Hana, כ-215 קילומטרים צפון מזרח לקלגרי.
הם התחילו כלהקה שעושה גרסאות כיסוי לשירים מפורסמים.
לבסוף נמאס להם לנגן שירים של אנשים אחרים וצ'אד, הסולן כתב כמה שירים מקוריים, לווה 4000 דולר מאביו החורג ונסע לוונקובר העיר הגדולה, כדי להקליט את השירים באולפן של חבר.
על סמך התוצאות, צ'אד, מייק, ניק וברנדון (המתופף בראשית דרכה של הלהקה) עברו לוונקובר ב-1996. באותה שנה, הקליטו הלהקה את אלבום הדמו שלהם "Hesher" שכלל 7 שירים.
מאוחר יותר באותה שנה, הקליטו ניקלבק את אלבום הבכורה שלהם, "Curb", שאותו הוציאה הלהקה באופן עצמאי ב-1998, ויצאו לסיבוב ההופעות הראשון שלהם.
צ'אד, הסולן, מצא דרך מקורית להפיץ את שם הלהקה, הוא אמר לחברים ולמשפחה לבקש בתוכניות הרדיו את שירי ניקלבק.
השירים נוגנו שוב ושוב עד שלניקלבק היו מעריצים משלהם.
מאוחר יותר ב-1998, החליטו חברי הלהקה שהמנהלים שלהם לא היו מסוגלים להביא אותם אל "השלב הבא" והם התחילו לנהל את עצמם.
מייק טיפל בהפצה, צ'אד טיפל ביחסי הציבור וריאן טיפל בהזמנות ההופעות.
הלהקה השקיעה 30000 דולר באלבום השני, "The State" שהוקלט ויצא כאלבום עצמאי ב-1998. האלבום סימן את פריצת הדרך של הלהקה.
הסינגל של הלהקה Leader Of Men נוגן ללא הפסקה בתחנות הרדיו וניקלבק החלו להתפרסם.
ניקלבק הופיעו ללא הפסקה, בסיבוב ההופעות של The State הלהקה הופיעה בכ-200 הופעות יחד עם להקות כמו Creed, 3 Doors Down ו-Fuel.
הסגנון הפוסט גראנג'י של הלהקה תפס את הקהל ולבסוף חברת התקליטים "EMI" החתימה את הלהקה ו-The State יצא שוב ומכר כ-500,000 עותקים.
הוא הגיע למעמד אלבום זהב בקנדה וארצות הברית.
ב-2001, ניקלבק הוציאו את האלבום "Silver Side Up", אשר הביא להתפרסמות הלהקה.
הרבה מהשירים באלבום נכתבו עוד לפני הקלטת The State, ונבחנו על הקהל הנלהב בסיבובי ההופעות.
השינוי המשמעותי שהיה בקבוצת השירים הזאת, היה סגנון כתיבת השירים של צ'אד, השירים היו יותר קליטים ודיברו על דברים יותר רציניים.
Too Bad מדבר על האב שאף פעם לא היה בסביבה כשצ'אד ומייק היו צריכים אותו.
Never Again נכתב על אלימות במשפחה ובתים הרוסים.
How You Remind Me, הסינגל הראשון של הלהקה שהצליח בכל העולם באופן מסחרר, נכתב כ-15 דקות לפני שהלהקה נכנסה לסטודיו.
האלבום הושלם תוך 5 שבועות ואת 13 השירים מיקסס Randy Staub (U2, Metallica).
השילוב בין ניקלבק לריק פראשר והפופולריות ההולכת וגדלה של הלהקה שלחה את האלבום לראשי המצעדים בכל העולם.
במצעד הבילבורד הגיע האלבום למקום השני.
האלבום יצא ביום בו התרחשו פיגועי 11 בספטמבר.
הסינגל "How You Remind Me" הפך ללהיט גדול והגיע למקום הראשון במצעדים הקנדיים והאמריקאים.
זאת הייתה הפעם הראשונה מאז American Women של "Guess Who" שלהקה קנדית הייתה בראש המצעד האמריקאי והקנדי.
הסינגלים הבאים: "Too Bad" ו"Never Again" הגיעו גם הם למקום הראשון במצעד הרוק.
לאחר שניקלבק הצליחו והתפרסמו בכל העולם, הפיק צ'אד את הלהקות Default ו-Theory Of A Deadman, כמו כן הוא גם עשה דואט עם ג'וזי סקוט מSaliva לפסקול של ספיידרמן.
אלבומה החמישי של הלהקה, All the Right Reasons, יצא ב-2005. הסינגל המוביל מתוך האלבום הוא "Rockstar".
ב-30 בספטמבר 2008 הוציאה הלהקה את הסינגל "Gotta Be Somebody" לקראת יציאת אלבומה השישי, "Dark Horse" ב-18 בנובמבר 2008.
לפני יציאתו של האלבום השביעי הוציאה הלהקה את הסינגלים "When We Stand Together" ואת "Bottoms Up"
האלבום החדש שיצא השנה Here And Now יצא למכירה ב-21 בנובמבר באייטיונס חנות האינטרנט של החברה "אפל" ולאחר כמה ימים שווק לחנויות, זהו האלבום השביעי של הלהקה.
The State&רלמ; (7 במרץ 2000)*מכירות: פלטינה
Silver Side Up&רלמ; (11 בספטמבר 2001)*מכירות: פלטינה משולשת
The Long Road &רלמ;(23 בספטמבר 2003)*מכירות: פלטינה מחומשת
All the Right Reasons &רלמ;(4 באוקטובר 2005)*מכירות: פלטינה 8X
Dark Horse &רלמ;(18 בנובמבר 2008) מכירות: פלטינה משולשת
Here and Now &רלמ; (21 בנובמבר 2011) מכירות: פלטינה כפולה
(כל הנתונים מדברים אך ורק על מכירות בארצות הברית.)
נִיקְלָאוּס וִירְת היה מדען מחשב שווייצרי, ידוע בעיקר כמי שתכנן מספר שפות תכנות ובכללן פסקל, וכן כחלוץ במספר נושאים בהנדסת תוכנה.
על פועלו החדשני בתחום שפות המחשב זכה בפרס טיורינג לשנת 1984.
וירת נולד בווינטרטור שבשווייץ, ב-1934. ב-1959 קיבל תואר ראשון בהנדסת אלקטרוניקה מהמכון הטכנולוגי של ציריך (ETH).
בשנת 1960 קיבל תואר שני מאוניברסיטת לאוול שבקנדה.
ב-1963 הוענק לו תואר דוקטור בהנדסת חשמל ומדעי המחשב מאוניברסיטת קליפורניה בברקלי.
את התואר השלישי השלים בהנחיית הארי האסקי, חלוץ בתחום תכנון המחשבים.
מ-1963 ועד 1967 שימש כמרצה במדעי המחשב באוניברסיטת סטנפורד ולאחר מכן שוב באוניברסיטת ציריך.
ב-1968 מונה לפרופסור לאינפורמטיקה ב-ETH שבציריך, ושהה בשבתון של שנתיים בזירוקס פארק בקליפורניה.
וירת פרש לגמלאות בשנת 1999.
וירת היה המתכנן הראשי של שפות התכנות Euler, Algol-W, פסקל, Modula, Modula-2 ו-Oberon.
הוא לקח חלק משמעותי בתכנון ויישום המחשב Lilith, מערכת ההפעלה Oberon ומערכת התכנון והסימולציה לחומרה ספרתית Lola.
על עבודתו זו בתחום שפות המחשב זכה וירת בפרס טיורינג לשנת 1984 והוכתר כעמית ACM.
מאמרו Program Development by Stepwise Refinement שעסק בהוראת התכנות נחשב לטקסט קלאסי בהנדסת תוכנה.
ב-1976 כתב וירת את הספר "Algorithms + Data Structures = Programs" ("אלגוריתמים + מבני נתונים = תוכניות"), וזה זכה להכרה נרחבת והוא עדיין שימושי נכון לתחילת המאה ה-21.
וירת תכנן את שפת התכנות הפשוטה PL/0 כדי להדגים תכנון מהדרים, ושפה זו הייתה הבסיס לקורסים אוניברסיטאיים רבים בנושא תכנון מהדרים.
ב-1995 טבע את האמרה "תוכנה הופכת לאיטית בקצב הגבוה יותר מהאצת החומרה" (כיום ידועה כחוק וירת), אך במאמר שכתב באותה השנה הוא מייחס את האמרה למרטין רייזר.
ב-1999 גילתה האסטרונומית הצ'כית לנקה קוטקובה אסטרואיד חדש וכאות מחווה היא קראה לאסטרואיד 21655 Niklauswirth, על שמו של וירת.
ניקלאס בנדטנר (בדנית: Nicklas Bendtner; נולד ב-16 בינואר 1988 בקופנהגן) הוא כדורגלן עבר דני ששיחק בעמדת החלוץ.
בעונת החל בנדטנר לשחק בקבוצת הנוער של קופנהגן בולדקלאב.
הוא כבש ארבעה שערים בשישה משחקים במדי נבחרת הנערים של דנמרק, לפני שהצטרף לארסנל האנגלית בקיץ 2004, והבקיע שערים רבים בקבוצת המילואים של המועדון.
בנדטנר ערך את הופעת הבכורה שלו בקבוצה הבוגרת ב-25 באוקטובר 2005, כאשר נכנס בדקות האחרונות של משחק גביע הליגה מול סנדרלנד, שנערך באצטדיון האור, כמחליפו של קווינסי אווסו-אבייה.
באוגוסט 2006 הושאל בנדטנר לברמינגהאם סיטי מליגת המשנה, בתחילה עד לינואר 2007. הוא ערך את הופעת הבכורה שלו במשחק נגד קולצ'סטר יונייטד ב-5 באוגוסט, כאשר החליף במהלך המחצית השנייה את סטפן קלמנס וכבש את שער הניצחון של קבוצתו.
הוא סיים את העונה עם 11 שערים לזכות ברמינגהאם.
ההשאלה לבירמינגהאם הוארכה עד לסוף עונת , מאחר שמאמן ארסנל ארסן ונגר סבר שהמהלך ישפיע לטובה על בנדטנר.
עם זאת, על פי הסכם ההשאלה יכלה ארסנל להחזירו לשורותיה בכל מצב.
בסיום העונה סיים בנדטנר עם ברמינגהאם במקום השני בליגת המשנה, והעפיל איתה לפרמייר ליג.
הוא אף זכה בתואר "כישרון השנה בדנמרק" לשנת 2007.
בנדטנר חתם על חוזה חדש ל-5 שנים עם ארסנל במאי 2007, וחזר למועדון לקראת פתיחת עונת .
במשחקו הראשון באצטדיון האמירויות כנגד פריז סן-ז'רמן במסגרת "טורניר האמירויות", הוא כבש שער ואף בישל למתייה פלמיני בניצחון קבוצתו 1–2. מאוחר יותר הוא זכה עם ארסנל גם בטורניר אמסטרדם.
ונגר מיעט לשתף את בנדטנר בתחילת עונת , מה שגרם לדיווחים בתקשורת על עימות ביניהם.
בנדטנר הבקיע לראשונה במדי ארסנל במשחק רשמי ב-25 בספטמבר 2007 במשחק הניצחון 0–2 על ניוקאסל יונייטד בגביע הליגה.
הוא הבקיע את שערו הראשון במסגרת ליגת האלופות בדקות הסיום של משחק קבוצתו כנגד סלביה פראג ב-23 באוקטובר, שהסתיים בניצחון בתוצאה 0–7 לארסנל.
ב-22 בדצמבר הוא הבקיע את השער המהיר ביותר של שחקן מחליף, כנגד טוטנהאם הוטספר.
ב-29 בדצמבר הוא פתח לראשונה בהרכב קבוצתו במסגרת הפרמייר ליג, במשחק מול אברטון.
בסיום העונה סיימה קבוצתו במקום השלישי בליגה.
בקיץ 2008 הראה בנדטנר הצטיינות רבה.
את שערו הראשון בפרמייר ליג בעונת הוא הבקיע בניצחון ארסנל 1–3 על בולטון וונדררס ב-20 בספטמבר.
בעונה זו התקדם רבות מבחינת יכולתו ומעמדו בארסנל, וכבש תשעה שערי ליגה ו-15 שערים בכל המסגרות.
הוא היה שותף להעפלתה של קבוצתו לחצי גמר ליגת האלופות, ובסיום שנת 2009 זכה בתואר כדורגלן השנה בדנמרק.
לפני תחילת עונת החליט בנדטנר להחליף את מספר החולצה שלו מ-26 ל-52, ונימק זאת בסיבות אישיות.
אוהדי ארסנל הספיקו לרכוש חולצות עם מספרו הישן, ובעקבות כך הודיע השחקן כי הוא מוכן לפצות באופן אישי כל אוהד שיבקש להחליף את החולצה.
ב-16 בספטמבר 2009 הבקיע את שערו הראשון בעונה בניצחון החוץ 2–3 על סטנדרד ליאז' בליגת האלופות.
שערו הראשון בליגה הובקע בניצחון 2–6 על בלקברן רוברס.
ב-28 באוקטובר 2009 הבקיע את שער הניצחון במשחק גביע הליגה מול ליברפול.
ב-31 באוקטובר נפצע בנדטנר במפשעה במשחק מול טוטנהאם הוטספר, ולאחר ניתוח שעבר בגרמניה ב-10 בנובמבר היה אמור להיעדר מהמגרשים לארבעה שבועות.
אולם, הוא הצליח לחזור כבר ב-27 בינואר 2010, ושיחק בתיקו 0-0 מול אסטון וילה בווילה פארק.
ב-9 במרץ הבקיע שלושער בניצחון 0–5 על פורטו בשמינית גמר ליגת האלופות, שבזכותו העפילה ארסנל לרבע הגמר עם ניצחון 2–6 בסיכום שני המשחקים.
באוגוסט 2011 עבר בנדטנר בהשאלה לסנדרלנד לעונה אחת.
בנדטנר אמר כי הוא לעולם לא ישוב לשחק בארסנל, הוא אף טען שלא קיבל מספיק הזדמנויות באותה עונה.
ביום האחרון לחלון ההעברות של קיץ 2012 הושאל בנדטנר ליובנטוס, אלופת הסרייה א', לשנה אחת.
בנדטנר לא הצליח להשתלב בהרכב הקבוצה, וערך 9 הופעות בליגה, אך היה חלק מהסגל שזכה בתום העונה באליפות.
בקיץ 2013 חזר לארסנל, ולאחר עונה נוספת בה לא קיבל דקות משחק רבות, סיים את דרכו במועדון.
לקראת עונת חתם בנדטנר בקבוצת וולפסבורג מהבונדסליגה הגרמנית.
בעונת 2014/15 בנדטנר זכה עם וולפסבורג בגביע הגרמני לאחר שהקבוצה ניצחה בגמר 1–3 את בורוסיה דורטמונד, על אף שלא שותף בגמר.
בנדטנר סיים עם וולפסבורג באותה עונה במקום השני בבונדסליגה, כשהוא אמנם משמש בעיקר חלוץ מחליף לבאס דוסט ולאיביצה אוליץ'.
בקיץ 2015 בנדטנר היה חלק חשוב בזכייתה של וולפסבורג בסופר קאפ הגרמני, כאשר הבקיע שער שוויון מול באיירן מינכן בדקה ה-89 של המשחק, שהסתיים בתוצאה 1-1 לאחר 120 דקות.
בבעיטות ההכרעה הבקיע בנדטנר את הפנדל המכריע, שהקנה לוולפסבורג את התואר.
בעונת 2015/16 בנדטנר המשיך להוות שחקן ספסל ומיעט לשחק בליגה.
ב-7 בספטמבר 2016 חתם בנדטנר לשנתיים בקבוצת נוטינגהאם פורסט מליגת המשנה באנגליה, אליה עבר בהעברה חופשית.
במרץ 2017 חתם בקבוצת רוזנבורג מליגת העל הנורווגית.
בנדטנר החל את הקריירה הבינלאומית שלו עם שלושה שערים בשלוש הופעות בנבחרת דנמרק עד גיל 16 בפברואר 2004. בהמשך השנה הוא כבש שישה שערים ב-15 הופעות במדי הנבחרת עד גיל 17, וזכה בתואר "השחקן הצעיר של השנה" מטעם התאחדות הכדורגל הדנית.
בנדטנר היה השחקן הצעיר ביותר שנכלל בסגל הנבחרת הצעירה של דנמרק לטורניר אליפות אירופה עד גיל 21 2006, והחליף בהרכב הפותח את מורטן ראסמוסן.
הוא ערך את הופעת הבכורה שלו בנבחרת הצעירה ב-17 במאי של אותה שנה, בגיל 18, במשחק ידידות מול הנבחרת הצעירה של ספרד בו כבש את שני השערים בניצחון נבחרתו 0–2. אף על פי שבנדטנר ננזף על דברי גנאי לעברו של ראסמוסן, הוא השתתף בטורניר אליפות אירופה.
ב-16 באוגוסט 2006 בנדטנר ערך את הופעת הבכורה שלו בנבחרת הלאומית של דנמרק בגיל 18 בלבד, ובכך הפך לשחקן השביעי הצעיר ביותר שמשחק בנבחרת הבוגרת של דנמרק.
במשחק זה הוא פתח בהרכב ואף כבש שער לאחר 30 שניות בלבד בניצחון נבחרתו על נבחרת פולין במשחק ידידות.
ב-1 בספטמבר הוא ערך את הופעתו השנייה בנבחרת במשחק מול נבחרת פורטוגל, בו הבקיע את השער האחרון בניצחונה של דנמרק 2–4. מאז פתח בנדטנר בקביעות בהרכב הנבחרת, ואף הבקיע שני שערים במהלך משחקי מוקדמות יורו 2008, שבסיומו לא העפילה הנבחרת לטורניר.
בנדטנר סייע לדנמרק להעפיל למונדיאל 2010, לאחר שהבקיע שלושה שערים לזכותה במשחקי המוקדמות.
הוא בישל ליאקוב פאולסן את השער היחיד בניצחון 0–1 על נבחרת שוודיה, שהבטיח לדנמרק את ההעפלה.
בנדטנר סייע לדנמרק גם ביורו 2012, לאחר שבמשחק נגד נבחרת פורטוגל כבש צמד שערים, אך בסופו של דבר דנמרק הפסידה 2–3 אחרי שער בדקה ה-88. בסופו של המשחק בנדטנר חשף תחתונים של חברת הימורים ונקנס ב-100,000 יורו.
בטנדר סייע לדנמרק להעפיל למונדיאל 2018 ברוסיה עם שער שכבש מנקודה הלבנה בתוספת הזמן במשחק הפלייאוף נגד אירלנד.
ניקלאס אריק לִידְסְטְרֶם (Nicklas Erik Lidström; נולד ב-28 באפריל 1970 באווסטה, שוודיה) הוא שחקן הוקי קרח שוודי מקצועני לשעבר בעמדת המגן, הנחשב בעיני רבים למגן הטוב ביותר בעולם לאורך מרבית תקופתו כשחקן פעיל ולאחד המגינים הטובים בכל הזמנים.
לידסטרם שיחק בדטרויט רד וינגס מאז שהחל את קריירת ה-NHL שלו ב-1991, ושימש כקפטן הקבוצה מעונת 2005/06 ועד פרישתו ממשחק פעיל ב-2012. עם הרד וינגס זכה 4 פעמים בגביע סטנלי.
בכל שנות משחקו במדי הרד וינגס לא החמיצה הקבוצה את הפלייאוף ולו פעם אחת.
במדי נבחרת שוודיה זכה באליפות העולם ב-1991 ובמדליית זהב באולימפיאדת טורינו (2006).
ב-2015 התקבל להיכל התהילה של ההוקי קרח.
לידסטרם החל לשחק הוקי קרח בקבוצה קטנה בעיירת הולדתו, וב-1987 החל לשחק בקבוצת ההוקי קרח של העיר וסטרוס, בליגה העילית השוודית (Eliteserien).
בשלוש עונות בקבוצה שיחק לידסטרם 103 משחקים, כבש 12 שערים ומסר 30 אסיסטים.
הוא נבחר על ידי דטרויט רד וינגס בסיבוב השני, במקום ה-53 הכללי, בדראפט של 1989, אך הגיע ל-NHL רק לקראת עונת 1991/92.
בעונתו הראשונה ברד וינגס הוכיח לידסטרם את יכולתו כשכבש 11 שערים ומסר 49 אסיסטים מעמדת המגן, תוך שהוא מראה יכולת החלקה משובחת וראיית משחק ברמה גבוהה מאוד, שסייעו לו לפתח סגנון הגנתי שנסמך פחות על כח לעומת מגינים אחרים, ולכן גם מיעט לבצע עבירות יחסית למגן.
הוא הוכיח גם כושר גופני יוצא דופן, כך שיכל להישאר על הקרח זמן רב יותר משחקן ממוצע, ויכולת מסירה ברמה גבוהה באופן מיוחד.
ביצועיו בעונתו הראשונה הפכו אותו לאחד המועמדים המובילים לזכייה בגביע קאלדר - גביע רוקי העונה ב-NHL, אם כי בהצבעת הזכייה סיים במקום השני ולא זכה בגביע.
מאז ועד פרישתו ממשחק פעיל נשאר לידסטרם במדי הרד וינגס, למעט בתחילת עונת 1994/95 כאשר סכסוך עבודה בין הליגה לשחקניה הביאה להשבתת מגן של הליגה מצד בעלי הקבוצות, שגרמה לדחיית פתיחת הליגה ולקיצור העונה במספר חודשים.
במהלך השביתה שמר לידסטרם על כושר משחק במדי קבוצת נעוריו, וסטרוס השוודית.
לידסטרם המשיך לשמור על תפוקה יציבה והפך לאחד המגינים המובילים של הרד וינגס, כאשר בעונת 1996/97 זכה עם הקבוצה בפעם הראשונה בגביע סטנלי.
שישה ימים לאחר אותה זכייה נפצע כוכב ההגנה של הרד וינגס, ולדימיר קונסטנטינוב, באורח קשה בתאונת דרכים.
לידסטרם נכנס בהצלחה לנעליו של קונסטנטינוב והפך למגן המוביל של הקבוצה, שזכתה בגביע סטנלי שני ברציפות.
בתחילת המאה ה-21 הפך לידסטרם למגן המוביל בליגה כולה, כמעט ללא מתחרים.
בין עונות 2000/01 ו-2002/03 זכה בשלושה גביעי נוריס כמגן העונה ב-NHL - הראשון מאז בובי אור שהגיע להישג זה.
בתווך עזר להוביל את הרד וינגס לגביע סטנלי נוסף בעונת 2001/2002, בה נבחר גם ל-MVP של הפלייאוף וזכה בגביע קון סמיית' - האירופי הראשון שעשה זאת.
הוא הוסיף שלוש זכיות רצופות נוספות בגביע נוריס בין עונות 2005/06 ו-2007/08. מאחר שהליגה לא שוחקה בעונת 2004/05 בשל סכסוך עבודה עם השחקנים, הרי שלידסטרם זכה בשישה גביעי נוריס בתוך שבע עונות.
בתווך, לאחר עונת 2005/06, פרש הקפטן הוותיק של הרד וינגס, סטיב אייזרמן, מפעילות, ולידסטרם ירש אותו כקפטן הרד וינגס.
כשהרד וינגס זכו שוב בגביע סטנלי בעונת 2007/08 הפך לידסטרם לקפטן האירופי הראשון המוביל קבוצה לזכייה בגביע סטנלי.
עונה אחת לאחר מכן הוביל לידסטרם את הרד וינגס לגמר גביע סטנלי פעם נוספת, אולם הפעם כשלו הרד וינגס בסדרת הגמר מול פיטסבורג פינגווינס.
במהלך העונה היה מעורב במקרה משמעתי נדיר עבורו, כאשר בחר להיעדר ממשחק ה"אול-סטאר" של ה-NHL בטענת פציעה למרות שנבחר לשחק בו.
על כך הושעה על ידי ה-NHL ממשחק אחד.
את עונת 2009/10 פתחו הרד וינגס במשחקים בסטוקהולם.
במהלך המשחקים בסטוקהולם הוענק ללידסטרם תואר "שגריר כבוד של שוודיה".
למרות ששקל לפרוש לאחר העונה, החליט להמשיך ולשחק גם בעונת 2010/11. במהלך השנה קבע הישג היסטורי עבורו כאשר לראשונה בקריירה כבש שלושער, בגיל 40. בסיום העונה זכה בפעם השביעית בגביע נוריס.
לידסטרם החליט להמשיך ולשחק גם בעונת 2011/12, במהלכה היה לאירופי הראשון ששיחק 1500 משחקים ב-NHL.
לאחר שהרד וינגס נוצחו בסיבוב הראשון של הפלייאוף וסיימו את העונה, הודיע לידסטרם ב-31 במאי 2012 על פרישתו ממשחק פעיל, כאשר הוא משלים הישג נוסף - בכל שנות פעילותו במדי הרד וינגס לא החמיצה הקבוצה את הפלייאוף ולו פעם אחת.
ב-2015, לאחר תקופת ההמתנה המקובלת של 3 שנים מפרישתו, התקבל לידסטרם להיכל התהילה של ההוקי קרח.
לפני הצטרפותו לרד וינגס הספיק לידסטרם לשחק במספר הזדמנויות בזירה הבינלאומית.
הוא שיחק בנבחרת הצעירה של שוודיה באליפות העולם עד גיל 20 ב-1988.
1991, השנה האחרונה לפני הצטרפותו לרד וינגס, הייתה עמוסה במיוחד - הוא שיחק שוב באליפות העולם עד גיל 20 בתחילת השנה, ומספר חודשים לאחר מכן שיחק גם בנבחרת הבוגרת וזכה איתה באליפות העולם.
בקיץ שיחק עם הנבחרת גם בגביע קנדה.
לאחר המעבר ל-NHL מיעט לידסטרם לשחק בנבחרת, כיוון שהטורנירים בהם השתתפה התנגשו עם פלייאוף ה-NHL אליו עלו הרד וינגס בכל שנותיו בקבוצה.
ב-1994 זכה עם שוודיה במדליית ארד באליפות העולם.
בקיץ 1996 השתתף לידסטרם בגביע העולם בהוקי קרח, המפעל שהחליף את גביע קנדה.
ב-1998, עם פתיחת אולימפיאדת החורף לשחקני NHL, שיחק לידסטרם במדי הנבחרת באולימפיאדת נאגנו והודח עם נבחרת שוודיה ברבע הגמר מול היריבה המושבעת, נבחרת פינלנד.
הוא הוסיף והשתתף בנבחרת גם באולימפיאדת סולט לייק סיטי (2002) בה שוב הודחה שוודיה ברבע הגמר - הפעם בהפסד מפתיע לנבחרת בלארוס.
לאחר מכן השתתף באליפות העולם ב-2004, אליה הצטרף בשלבים המתקדמים לאחר שהרד וינגס הודחו מפלייאוף ה-NHL.
שוודיה עם לידסטרם בהרכבה נוצחה במשחק הגמר בידי נבחרת קנדה.
באולימפיאדת טורינו (2006) היה לידסטרם מכוכבי הנבחרת השוודית שזכתה במדליית הזהב.
לאחר שהשתתף במדי הנבחרת גם באולימפיאדת ונקובר (2010) הודיע על פרישה מהזירה הבינלאומית.
ניקלין (או גם ניקוליט) הוא מינרל - תרכובת המכילה 43.9% ניקל ו-56.1% ארסן.
נוסחת המבנה הכימי של הניקלין היא NiAs.
לעיתים קרובות נוכחות במינרל כמויות קטנות של גופרית, ברזל וקובלט, ולעיתים מוחלף הארסן ברובו באנטימון תוך יצירת תמיסה מוצקה עם המינרל ברייטהאופטיט (NiSb).
בחשיפה לאוויר לח מותמר הניקלין למינרל הירקרק אנאברגיט.
הניקלין משתייך לקבוצה הקרויה על שמו "קבוצת הניקלין".
כל המינרלים בקבוצה בעלי מבנה הקסגונלי ובעלי מבנה כימי פשוט :AX, כאשר A הוא יון מתכתי של אחד מהיסודות: קובלט, פלדיום, פלטינה, ניקל, או ברזל, ו-X אחד מהיסודות: ארסן, סלניום, ביסמוט, טלוריום או אנטימון, כשבחלק מהמקרים המינרלים כוללים גם גופרית.
מחברי הקבוצה רק הניקלין והפירוטיט נפוצים והשאר נדירים עד נדירים מאוד.
הניקלין מתגבש במערכת ההקסגונלית, חבורת סימטריות נקודתית "דיהקסגונלית דיפירמידלית" - , וחבורת סימטריות מרחבית P63/mmc.
הניקלין מופיע בדרך כלל כמסה חסרת צורה או כמקבץ עמודי או לוחי עד צורת כליה.
לעיתים רחוקות כגבישים מעוותים באורך של עד 1.5 ס"מ, שפאותיהם מקווקווים לאורך והמסתיימים בפירמידה.
תופעת גבישים תאומים היוצרים מעגל של ארבעה גבישים קיימת על {101}, וייתכן שגם על {311}.
הקשיות של המינרל בינונית, 5.5-5 בסולם מוס, ומשקלו הסגולי הממוצע גבוה, 7.8 גרם לסמ"ק.
כאשר מכים או מחמים ניקלין הוא מפיץ ריח שום תוך פליטת אדים רעילים.
אופטית המינרל הוא אנאיזוטרופי (תופעה אופטית שבה נראה כאילו המינרל משנה את צבעו תוך כדי סיבובו כאשר הוא מואר באור מקוטב מוצלב) בצורה בולטת בצהוב-ירקרק עד אפור.
צבעם אדום נחושת חיוור, כשלאחר בליה משתנה הצבע לאפור עד שחרחר.
בחשיפה לאוויר לח מופיע גוון ירקרק על פני המינרל כאשר המינרל מותמר למינרל אנאברגיט.
הברק של הניקלין הוא מתכתי.
המינרל ניחן בפלאוכרואיזם חזק בגוונים של לבן, ורוד-צהוב עד ורוד-חום חיוור.
כאשר מצאו כורים גרמנים בימי הביניים מינרל אדום הדומה לעפרת נחושת ברכס ההרים "ארצגבירגה", נהגו הכורים לנסות להפיק ממנו נחושת וכשלו.
הם האשימו בכישלון את השד "ניקל" (Nickel) מהמיתולוגיה הגרמנית, שהיה ידוע במעשי הקונדס שלו, כי כישף את הנחושת וקראו למינרל "קוּפְּפֶרניקל" (דהיינו נחושת של ניקל).
כינוי זה מופיע לראשונה בכתב ב-1654. שמות נרדפים גרמנים קדומים נוספים היו "רוטניקלקיס" (Rotnickelkies) ו"ארסנניקל" (Arsennickel'').
ב-1751 ניסה המינרלוג השוודי הברון אקסל פרדריק קרונשטדט (Axel Fredrik Cronstedt) להפיק נחושת מהקופפרניקל, ובמקומה קיבל מתכת לבנה.
ב-1754 הוא פרסם את תגליתו, אותה החליט לכנות ניקל על שם המינרל.
שם המינרל עבר מאז שינוי.
ב-1832 כינה אותו המינרלוג הצרפתי פרנסואה סולפיס בודן (François Sulpice Beudant) "ניקלין", וב-1868 כינה אותו הגאולוג האמריקני ג'יימס דווייט דיינה "ניקוליט".
שני השמות שרדו, ולעיתים קרובות נוהגים להשתמש בשניהם ולכתוב את שם המינרל "ניקלין (ניקוליט)" או "ניקוליט (ניקלין)".
המשמעות של השם המקורי קופפרניקל השתנתה וכיום מתייחס השם בגרמנית מודרנית לסגסוגת קופרניקל.
לעיתים רחוקות משתמשים בניקלין כמקור להפקת ניקל בשל נוכחות הארסן בעפרה, הגורמת נזק במרבית שיטות הזיקוק וההתכה.
כך למשל, כאשר מרבצים של עפרת סולפיד הניקל עברו התמרה חלקית לניקלין, אזי די בנוכחות של ארסן בכמות העולה על כמה מאות חלקיקים למיליון על מנת שהעפרה תהיה בלתי כלכלית.
עם זאת, תערובת של עפרה הכוללת ארסן בעפרה נקייה ממנו מאפשרת לתנורי ההתכה הרגילים להפיק ניקל.
במקרים נדירים משתמשים במינרל כאבן חן.
ניקלין נוצר בהתמרה הידרותרמית של מרבצי עפרות נחושת-ניקל בסלעים אולטרה-מאפיים דוגמת פרידוטיט ומאפיים דוגמת נוריט וגברו.
ייתכן שהניקלין נוצר על ידי החלפה של סולפידים נושאי נחושת-ניקל (החלפה של פנטלנדיט יחד עם סולפידים של נחושת וארסן), או במטאסומטיזם של סלעים אולטרה-מאפיים נטולי סולפידים, כאשר הנוזלים המטאסומטיים כללו גופרית, פחמה וארסן.
תופעה זו יוצרת מקבץ מינרלים הכוללים מילריט, הייזלוודיט ופיריט-פנטלנדיט מותמרים באמצעות סולפידיקציה, ואת המינרלים הקשורים ארסנופיריט-ניקלין-ברייטהאופטיט.
הניקלין אינו מינרל נפוץ, אבל מצוי באתרים רבים.
מקומות לדוגמה: אייסלֶבֶּן (Eisleben) באגן מאנספלד בסקסוניה-אנהלט, בזנקט אנדראסברג (St.
ניקלאס מויסאנדר (בפינית: Niklas Moisander; נולד ב-29 בספטמבר 1985 בטורקו שבפינלנד) הוא כדורגלן עבר פיני ששיחק בתפקיד הבלם.
ניקלאס הוא אחיו התאום של השוער הנריק מויסאנדר.
מויסאנדר התחיל את הקריירה שלו ב-טורון פאלוסאורה.
בשנת 2002 עלה לבוגרים, אך את קפיצת המדרגה שלו עשה בסוף העונה כאשר שיחק בכל 9 משחקי הקבוצה האחרונים בליגה בעונה זו.
ב-2003 עבר מויסאנדר לאייאקס אמסטרדם.
כרטיס השחקן שלו היה שייך לאייאקס במשך 3 שנים אך הוא מעולם לא זכה לשחק בשורותיה.
ביולי 2006 עבר מויסאנדר לזוולה.
עם 71 הופעות ו-5 שערים, מויסאנדר עורר עניין רב בקרב קבוצות בהולנד.
בעונתו הראשונה במועדון זכה מויסאנדר עם אלקמאר באליפות הולנד ועונה לאחר מכן זכה להשתתף עימה בליגת האלופות.
ב-21 באוגוסט 2012 חזר מויסאנדר לאייאקס אמסטרדם כמחליפו של יאן ורטונגן שעבר לטוטנהאם הוטספר.
ב-24 באוקטובר 2012 הבקיע את שער הבכורה שלו במדי אייאקס בניצחון 1–3 על מנצ'סטר סיטי במסגרת של הבתים של ליגת האלופות.
בקיץ 2015 חתם בסמפדוריה מהסרייה א' על חוזה לשלוש שנים.
לאחר עונה אחת בסמפדוריה, נמכר מויסנדר לורדר ברמן מהבונדסליגה תמורת 1.7 מיליון אירו.
ב-1 ביולי 2021 עבר למלאמה השוודית.
ב-29 במאי 2008 ערך מויסאנדר את הופעת הבכורה שלו במדי נבחרת פינלנד במשחק ידידות נגד .
ב-10 באוקטובר 2009 הבקיע את שער הבכורה שלו במסגרת בינלאומית נגד במסגרת מוקדמות מונדיאל 2010. ב-2011 הפך מויסאנדר לקפטן הנבחרת במקומו של פטרי פסאנן.
ניקל הוא מטבע אמריקני שערכו חמש מאיות הדולר, או חמישה סנטים.
המטבע, אשר מוטבע מאז שנת 1866, הוא המטבע בעל העריך החמישי בשוויו המוטבע בארצות הברית.
המטבע עשוי סגסוגת ניקל ונחושת, כאשר בצד הנושא שלו מוטבע, החל משנת 1938, דיוקנו של נשיא ארצות הברית תומאס ג'פרסון ובצד הערך שלו מופיעה, גם כן מאז שנת 1938, אחוזתו של ג'פרסון במונטיצ'לו.
נכון לשנת 2013, עלות ייצור המטבע היא יותר מ-11 סנט.
השם הרשמי שניתן למטבע מטעם מטבעת ארצות הברית הוא מטבע חמישה סנטים (five-cent piece), כאשר העריך המופיע על צד הערך של המטבע הוא FIVE CENTS.
הכינוי ניקל ניתן למטבע זה משום תכולת הניקל הגבוהה שבו, אולם היו מספר מטבעות נוספים בהיסטוריה של ארצות הברית שניתן להם הכינוי ניקל, אם כי הכינוי דבק במטבע זה בצורה החזקה ביותר.
כינוי זה השפיע גם על המטבע הקנדי בעל אותו עריך, שאף הוא הוטבע במשך שנים מניקל.
חוק מערכת המטבע משנת 1792 קבע את חצי הדיים לחלק העשרים של הדולר, תוך שהוא מגדיר את משקלו בכסף ואת מידת טוהרו.
שנה לאחר מכן החלה מטבעת ארצות הברית להנפיק מטבעות סנט וחצי סנט העשויים נחושת, בעוד שהנפקת מטבעות ממתכות יקרות יותר נדחתה בשנה.
בין השנים 1794–1805 הוטבעו מטבעות חצי דיים בעיצובים שונים מאת החרט רוברט סקוט.
בשנת 1804 נסחרו מטבעות הכסף האמריקניים באיי הודו המערבית תמורת מקבילות ספרדיות בעלת עריך שווה אך עם תכולה רבה יותר של כסף.
אלה הוחזרו לארצות הברית ונמכרו למטבעה להתכה.
עקב כך הפסיקה המטבעה להנפיק מטבעות חצי דיים.
הנפקת חצאי הדיים חודשה ב-1829, וב-1837 הועלתה דרגת טוהר הכסף שממנו הוטבעו.
באותה שנה הוחלף עיצוב צד הנושא מדיוקן של חירות לעיצוב בו נראית החירות ישובה.
מלחמת האזרחים האמריקנית הביאה לכדי היעלמות של רוב המטבעות האמריקניים.
את החלל שנוצר מילאו אסימוני סוחר, בולי מטבע ומעות נייר שהודפסו בעריכים נמוכים עד כדי שלושה סנטים.
בשנת 1864 החל הקונגרס בהשבת המטבעות למחזור על ידי ביטול מעת הנייר של שלושה סנטים ואישור להטביע מטבעות ארד של סנט ושני סנטים.
במרץ 1865 אישר הקונגרס הטבעת מטבע בן שלושה סנטים שהרכבו 75% נחושת ו-25% ניקל.
קודם לכן, בשנת 1864, אישר הקונגרס הדפסה של סדרת מעות נייר בערך של חמישה סנטים, אלא שהיא בוטלה לאחר שבצד הפנים הודפס דיוקנו של ספנסר קלארק, ראש לשכת המטבע, במקום דיוקנו של ויליאם קלארק.
לאור הצלחתם של מטבעות הניקל בני שלושה סנטים, חזר בו מנהל המטבעה מהתנגדותו להנפיק מטבעות בני חמישה סנטים המכילים ניקל.
באותה תקופה הייתה כריית הניקל בארצות הברית תחת כמעט מונופול של התעשיין ג'וזף וורטון.
וורטון חיפש לקדם את השימוש של ניקל בהנפקת המטבעות, ותוך שימוש בקשריו בקונגרס הצליח להביא להטבעת מטבעות שלושה סנטים מסגסוגת ניקל ולקידום הצעת חוק שתביא להנפקת מטבעות חמישה סנטים מאותה סגסוגת במשקל 3.9 גרם.
בשלב הדיונים בוועדות הקונגרס הוחלט להגדיל את משקלם של מטבעות אלה ל-5 גרם.
הצעת החוק עברה במאי 1866.
עוד בטרם אישור הנפקת המטבע של חמישה סנטים, החל החרט הראשי במטבעה, ג'יימס לונגקייר, להכין עיצובים ומטבעות דוגמה למטבע העתידי.
מזכיר האוצר דאז, יו מקלוך, דחה את העיצובים שבהם הופיעו דיוקנאות של הנשיאים המנוחים ג'ורג' וושינגטון ואברהם לינקולן ובחר בעיצוב הדומה במראהו לעיצוב של לונגקייר עבור מטבע שני סנטים, אשר הציג בצד הנושא מגן ובצד הערך את הספרה 5 מוקפת בכוכבים ובקרניים.
המטבעות החדשים התבררו כקשים להטבעה.
בשל הקשיחות של דסקיות המטבע, איכות המטבעות הייתה נמוכה וחיי הגלופות היו קצרים.
כמו כן, העיצוב עצמו ספג ביקורת ואף תואר על ידי וורטון כדומה למצבה שעל גביה צלב ולצדה תלויים ענפי ערבה.
בשנת 1867 שונה מעט העיצוב והקרניים הוסרו מצד הערך, אלא שאז התעורר בקרב חלק מן הציבור בלבול, אשר חשב שאחד מן המטבעות הללו הוא זיוף.
משהונפקו מספיק מטבעות כדי לענות על צורכי המסחר פחת קצב ההנפקה של המטבעות.
סנואודן דרש כי המטבעות החדשים יציגו את ראשה של החירות עם הכיתוב חירות ועם שנת ההנפקה, בעוד שצד הערך יישא זר חטים, כותנה ותירס סביב הספרה הרומית V.
במסגרת הצעה זו משקלו של המטבע היה אמור להישאר 5 גרם, אולם קוטרו אמור היה לגדול ל-22 מ"מ.
בארבר עיצב את המטבעות לפי דרישותיו של סנואודן, אולם זה החליט לבסוף לוותר על המטבעות בני סנט אחד ושלושה סנטים.
בארבר המשיך לעבוד על עיצוב הניקל תוך התאמת קוטר המטבע ל-21.21 מ"מ.
כאשר נשלחו דוגמאות של המטבע החדש לאישור בוושינגטון, נדחה עיצוב המטבע על ידי מזכיר האוצר, צ'ארלס ג'יימס פולגר, מאחר שהחוק דרש כי הכיתוב UNITED STATES OF AMERICA ׁ(ארצות הברית של אמריקה) יופיע בצד הערך, ולא בצד הנושא כפי שעיצב בארבר.
בארבר תיקן את עיצובו בהתאם והמטבע הוכן להטבעה בראשית שנת 1883.
בזאת לא תמו בעיות העיצוב של המטבע.
המטבע, אשר חסר את המילה CENTS, היה דומה בגודלו למטבע הזהב חצי איגל ששוויו 5 דולרים.
עבריינים ניצלו עובדה זו וציפו את המטבעות בזהב על מנת לקבל תמורתם 5 דולרים.
חלק מהמטבעות אף חורצו בשוליהם כדי לשוות להם מראה הקרוב יותר למטבעות הזהב.
בשל עובדה זו פסק לחלוטין הייצור של המטבעות החדשים, ובארבר נאלץ בשנית לתקן את עיצוב המטבע כך שצד הערך יכיל בתחתיתו את המילה CENTS.
ביוני 1883 הונפקו המטבעות בעיצוב המתוקן של בארבר, בעוד הציבור עט על המטבעות חסרי המילה CENTS מתוך אמונה כי מחלקת האוצר תאסוף אותם והם ייהפכו לפריטי אספנים נדירים.
לאורך 30 שנות הנפקתו, הוטבע מטבע ניקל ראשה של החירות בהיקף נרחב, למעט בשנות השפל הכלכלי ב-1885–1886 וב-1894. בשנת 1890 ביטל הקונגרס את הנפקתו של המטבע בן שלושה סנטים, דבר שהותיר את הניקל כמטבע היחיד שיוצר מסגסוגת נחושת-ניקל.
בשנות ה-90 של המאה ה-19 נפוץ השימוש במכונות המופעלות באמצעות מטבעות לצורך ממכר מזון, שעשוע והימורים.
מטבע הבחירה במכונות אלה היה על פי רוב הניקל.
משחלפו 25 שנים להטבעתו של ניקל הבאפלו, וניתן היה לפי החוק להחליף את עיצוב המטבע בלא חקיקה נוספת של הקונגרס, הזדרזה המטבעה לתור אחר עיצוב חדש.
בתחרות שנערכה בשנת 1938, אשר הוגדר בה כי על צד הנושא יופיע דיוקנו של הנשיא תומאס ג'פרסון ועל צד הערך יופיע מבנה אחוזתו במונטיצ'לו, כל זאת לקראת יום ההולדת ה-200 של ג'פרסון שעתיד היה לחול ב-1943, זכה עיצובו של פליקס שלאג.
עיצובו של שלאג לדיוקנו של ג'פרסון תאם במידה רבה לדיוקן שפיסל הפסל ז'אן אנטואן אודון המופיע במוזיאון בוסטון לאמנות יפה.
יחד עם זאת, בטרם הוטבע המטבע נדרש שלאג לבצע מספר שינויים בנקודת המבט על מונטיצ'לו ובגופן האותיות.
ייצור המטבע החל באוקטובר של אותה שנה והוא נכנס למחזור חודש לאחר מכן.
בשנות מלחמת העולם השנייה נדרשה המתכת ניקל למאמץ המלחמתי, והמטבעה חיפשה אחר חלופות שתפחתנה את השימוש במתכת זו.
במרץ 1942 התיר הקונגרס את ייצורו של ניקל העשוי מ-50% נחושת ו-50% כסף, אולם הוא הסמיך את המטבעה לשנות את יחס המתכות או להוסיף מתכות אחרות לסגסוגת.
לבסוף נבחרה סגסוגת של נחושת (56%), כסף (35%) ומנגן (9%), אשר נמצאה כמתאימה לדרישות גלאי המטבעות המזויפים במכונות הממכר האוטומטיות.
בשנת 1946 הושבה הסגסוגת המקורית להטבעת המטבע, והיא משמשת מאז בכל מטבעות הניקל.
בשנת 2002 החלה המטבעה לשקול עיצוב חדש של הניקל לכבוד יובל ה-200 למשלחת לואיס וקלארק שעתיד היה לחול ב-2004. הקונגרס אישר שינוי של העיצוב לזמן מוגבל של שנתיים (2004–2005) וקבע כי משנת 2006 תוחזר אחוזת מונטיצ'לו לצד הערך.
בשנת 2004 הונפקו שני מטבעות לציון 200 שנה לרכישת לואיזיאנה ולמשלחת לואיס וקלארק.
צד הנושא עם דיוקנו של ג'פרסון נשמר בשני המטבעות.
צד הערך של המטבע הראשון שהונפק עוצב על ידי נורמן נמת בהשראת מדליות השלום האינדיאניות, בעוד צד הערך של המטבע השני עוצב על ידי אל מלצקי ונשא תמונת סירה הדומה לזו שבה השתמשו במסע.
בשנת 2005 הונפקו שני מטבעות נוספים, הפעם עם דיוקן שונה של ג'פרסון בצד הנושא.
דיוקן זה עוצב על ידי ג'ו פיצג'רלד בהתבסס על פסלו של אודון.
לצד הדיוקן הופיעה המילה Liberty – חירות – כפי שנכתבה בכתב היד של ג'פרסון בטיוטת הכרזת העצמאות של ארצות הברית.
צד הערך של המטבע הראשון שהונפק בשנה זו עוצב על ידי ג'יימי פרנקי ונשא תמונת ביזון אמריקאי, ואילו בצד הערך של המטבע השני נשקף נוף של אוקיינוס עם המילים "" – "אוקיינוס בנוף!
השמחה!" – אשר נלקחו מיומנו של ויליאם קלארק.
בשנת 2006 הוחלף דיוקן הצדודית של ג'פרסון שבצד הנושא בדיוקן מן החזית שעוצב על ידי ג'יימי פרנקי לפי עבודתו של רמברנדט פיל, ולצדו המילה Liberty בדומה לעיצוב מ-2005. מבנה אחוזת מונטיצ'לו, שחזר להופיע בצד הערך, הוטבע בשוליים מחודדים יותר.
בעשור הראשון של המאה ה-21 האמירו מחירי הנחושת והניקל, דבר אשר גרם לעליית מחיר הייצור של מטבע ניקל אחד מ-3.46 סנט ב-2003 ל-10.09 ב-2012. בשל כך ביקשה מנהלת המטבעה מהקונגרס לממן מחקר שיבחן חלופות זולות יותר למתכות המטבע.
בשנת 2010 חוקק הקונגרס חוק שהורה למטבעה לתור אחר חלופות להרכבם הנוכחי של המטבעות בששת העריכים.
באשר לצריכת מטבעות הניקל, המטבעה צופה עלייה בביקוש למטבעות מ-840 מיליון בשנת 2011 ל-1.08 מיליארד בשנת 2015.
בניסיון למנוע אובדן של מטבעות רבים בהתכה, תיקנה המטבעה בדצמבר 2006 תקנות אשר הפכו את ההתכה והייצוא של מטבעות סנט וניקל לעבירה פלילית.
העונש המרבי על עבירה זו הוא קנס של 10,000$, מאסר של חמש שנים או שניהם.
ניקיצה יילאביץ' (בקרואטית: Nikica Jelavić; נהגה: [nîkitsa jělaʋitɕ]; נולד ב-27 באוגוסט 1985) הוא כדורגלן עבר קרואטי ששיחק בעמדת החלוץ ומאמן כדורגל, המאמן את קבוצת לוקומוטיבה זאגרב.
ייאלביץ' התחיל את הקריירה שלו בגושק גבלה, בגיל 16 עבר לנראטבה הקרואטית.
כשהיה בן 17 חתם בהיידוק ספליט מליגת העל הקרואטית.
תחילה, יילאביץ' לא זכה לדקות משחק רבות, אך בעונת הוא הצליח להשתלב במועדון לאחר מכת פציעות שפקדה את המועדון, ועד סיום העונה הוא הבקיע 5 שערים.
בקיץ חתם בזולטה ורכם הבלגית.
במהלך עונת הוא הבקיע 3 שערים ב-23 משחקים בליגה.
במהלך עונת הוא שיחק 24 משחקים, כאשר לרוב עלה כמחליף והבקיע 7 שערים.
ב-16 ביולי 2009 הוא הבקיע את צמד הבכורה שלו במסגרת אירופית בניצחון 0–5 נגד ולנזיה שקודרה במסגרת מוקדמות הליגה האירופית.
ב-18 באוקטובר 2009 קיבל כרטיס אדום ראשון בקריירה לאחר שספג כרטיס צהוב שני בהפסד 0–1 נגד שטורם גראץ.
ב-20 באוגוסט 2010 חתם בגלאזגו ריינג'רס תמורת 4 מיליון פאונד.
ב-28 באוגוסט 2010 ערך את הופעת הבכורה שלו נגד סנט ג'ונסון.
ב-11 בספטמבר הבקיע את שער הבכורה שלו בריינג'רס נגד האמילטון אקדמיקל.
ב-21 בספטמבר 2012 הבקיע 2 שערים בניצחון 2–7 נגד דנפרמיליין אתלטיק במסגרת גביע הליגה.
ב-12 בפברואר 2011 הבקיע שלושער ראשון בקריירה בניצחון 0–6 נגד מאת'רוול.
ב-20 במרץ 2011 יילאביץ' הבקיע את שער הניצחון נגד סלטיק במסגרת גמר גביע הליגה.
לאחר שבעונת לא שיחק במסגרות אירופאיות במדי ריינג'רס כיוון שעשה זאת כבר במדי ראפיד, ב-3 באוגוסט 2011 הוא הבקיע בתיקו 1-1 נגד מאלמה במסגרת מוקדמות ליגת האלופות.
ב-31 בינואר 2012 חתם באברטון ל-4 וחצי שנים תמורת 5 מיליון פאונד.
כעבור 4 ימים ערך את הופעת הבכורה שלו בפרמייר ליג בתיקו 1-1 נגד ויגאן אתלטיק.
ב-10 במרץ 2012 הבקיע את שער הראשון בניצחון 0–1 נגד טוטנהאם הוטספר.
באפריל נבחרת לשחקן החודש בפרמייר ליג.
בעונת נפגע מעמדו בעקבות הגעתו של רומלו לוקאקו.
ב-15 בינואר 2014 חתם בהאל סיטי ל-3 וחצי שנים.
3 ימים לאחר מכן ערך את הופעת הבכורה שלו בניצחון 0–1 נגד נוריץ' סיטי.
ב-8 בפברואר 2014 הבקיע את שער הבכורה שלו בניצחון 0–2 נגד סנדרלנד.
ב-1 בספטמבר 2015 חתם בווסטהאם יונייטד לשנתיים.
ב-31 באוגוסט 2020, ילאביץ' חתם בלוקומוטיבה זאגרב מליגת העל הקרואטית.
ב-8 באוקטובר 2009 הוא ערך את הופעת הבכורה שלו בנבחרת קרואטיה במשחק ידידות נגד .
במשחק זה הוא גם הבקיע את שער הבכורה שלו בדקות הסיום של המשחק שנגמר בניצחון 2–3 לטובת קרואטיה.
ב-14 באוקטובר 2009 הוא ערך את הופעת הבכורה שלו בנבחרת במסגרת רשמית נגד במסגרת מוקדמות מונדיאל 2010. יילאביץ' נכלל בסגל הנבחרת לקראת יורו 2012, בו הוא הבקיע בניצחון 1–3 נגד .
במשחק הפתיחה של מוקדמות מונדיאל 2014 הוא הבקיע את השער היחיד בניצחון 0–1 נגד .
הוא גם נכלל בסגל הנבחרת לקראת מונדיאל 2014. לאחר שמעמדו בנבחרת התערער, ב-11 באוקטובר 2014 הוא הודיע על פרישה מהנבחרת.
שחקן החודש בפרמייר ליג: אפריל
ניקנור היה מצביא מוקדוני, ששרת בצבאו של אלכסנדר הגדול.
היה בנו של פרמניון, אחיו של פילוטאס, וגיסו של קרטרוס.
ניקנור היה בנו של הגנרל הידוע פרמניון, ממשפחת אצולה מוקדונית מכובדת ומוערכת בחצר המלוכה המוקדונית.
היה לו אח גדול בשם פילוטאס, שהיה מחביביו של אלכסנדר, אחת מאחיותיו נישאה לגנרל קרטרוס.
הוא פיקד על חיל ההיפספיסטים (Ὑπασπιστής), חיל זה גויס מקרב האיכרים המוקדונים, אך בניגוד לפזיטיירוי ששירתו בפלנקס וגויסו על בסיס אזורי, כלומר, בני אותו אזור שירתו באותה חטיבה, היפספטים גויסו מכל רחבי המדינה לשירות ביחידה אחת.
הוא נזכר לראשונה במערכה נגד הגטים בתראקיה, הוא לקח חלק בקרבות של גרניקוס, איסוס, גאוגמלה.
הוא השתתף במרדף שניהל אלכסנדר אחר דריווש השלישי מלך פרס.
הוא מת ממחלה בבאקטריה, זמן קצר לאחר מותו הוצאו אחיו ואביו להורג באשמת בגידה.
ניקלאס פייראבנד היה כדורגלן גרמני ששיחק בעמדת הקשר בקבוצת הנובר 96 מהבונדסליגה.
בגיל 6 החל פייראבנד לשחק במחלקת הנוער של TuS וטברגן, ובגיל 8 עבר למחלקת הנוער של הנובר 96. ב-2 באפריל 2016 ישב לראשונה על ספסל הקבוצה הבוגרת של המועדון, במשחק ליגה נגד המבורג.
ב-1 במאי 2016 נהרג פייראבנד בתאונת דרכים בעיירה ליד הנובר.
באותה תאונה נהרגו שני בני אדם נוספים.
ניקלאס כריסטיאן מונברג ינסן הוא כדורגלן עבר דני ששיחק בעמדת המגן השמאלי.
ינסן הצליח במיוחד בקבוצת פ.צ.
קופנהגן, עמה זכה בשלוש אליפויות של ליגת העל הדנית ובגביע הדני.
לינסן 62 הופעות במדי נבחרת דנמרק, עמה השתתף במונדיאל 2002 וביורו 2004.
ניקלאס ינסן הוא אחיו הגדול של דניאל ינסן, גם הוא כדורגלן עבר דני בינלאומי.
ינסן החל את הקריירה במועדון הדני בי 93, ובשנת 1993 החל לשחק בבוגרים של לינגבי בולדקלוב, שם שיחק שלוש עונות וערך 92 הופעות.
בשנת 1996 נמכר ינסן לפ.ס.וו.
איינדהובן, יחד עם שני חבריו ללינגבי, דניס רומדאהל ואנדרס נילסן.
בעונתו הראשונה בקבוצה, 1996/97, ערך ינסן שלוש הופעות ליגה בלבד, אך זכה עם הקבוצה באליפות ליגת העל ההולנדית.
גם בתחילת עונת 1997/98 מיעט ינסן לשחק, ונעדר למשך תקופות ארוכות ממשחקיה של איינדהובן בגין ניתוחים שעבר במפשעה, כך שערך בסך הכל חמש הופעות ליגה לאורך כל התקופה באיינדהובן, ובעיקר שימש גיבוי מהספסל לארתור ניומן.
במרץ 1998 חתם ינסן על חוזה לארבע שנים וחצי בפ.צ.
קופנהגן מליגת העל הדנית, תחת המאמן פלמינג אוסטרגארד, שאימן אותו גם בלינגבי.
בעונת 2000/01 זכה ינסן באליפות עם קופנהגן, כאשר שיחק כמגן שמאלי, ושיתף פעולה בהגנה עם תומאס ריטר, ששיחק כמגן ימני, וצמד זה נחשב אז לטוב ביותר בליגה.
סך הכל ערך ינסן 122 הופעות ליגה והבקיע שבעה שערים עבור קופנהגן, ובינואר 2002 חתם במנצ'סטר סיטי, ששיחקה אז בליגה הראשונה של הפוטבול ליג, תמורת 550 אלף לירה שטרלינג.
ינסן שיחק את 18 המשחקים שנותרו עד לסוף עונת 2001/02 במדי מנצ'סטר סיטי, והשיג עם הקבוצה עלייה לפרמייר ליג מהמקום הראשון.
בעונת 2002/03 היה ינסן חלק חשוב מהמערך של מנצ'סטר סיטי, וסייע לקבוצה לסיים במקום התשיעי בפרמייר ליג.
מעונה זו, זכור במיוחד שער ניצחון שהבקיע מול לידס יונייטד בבעיטה חזקה מהאוויר.
בתום עונה זו, עזב ינסן את מנצ'סטר סיטי, לאחר שערך במדיה 51 הופעות והבקיע שני שערים, וחתם בבורוסיה דורטמונד, תמורת 750 אלף לירה שטרלינג, שם היה חלק מחוליית הגנה שכללה את שטפן רויטר, כריסטיאן ורנס ואנדרה ברגדולמו.
ינסן היה מיועד תחילה להיות שחקן הרכב, אך איבד את מקומו לברזילאי דדה.
בשתי עונותיו בקבוצה, בהן סיימה דורטמונד במקומות השישי והשביעי בבונדסליגה, ערך ינסן 43 הופעות ליגה בסך הכל, והבקיע שני שערים.
לאחר שנתיים בדורטמונד, חתם ינסן בפולהאם מהפרמייר ליג, שם חבר לבן ארצו קלאוס ינסן, ששיחק עמו בלינגבי.
בתחילת עונת 2005/06 היה ניקלאס ינסן שחקן הרכב בפולהאם, אך איבד את מקומו באמצע העונה, כאשר חתם בקבוצה ויין ברידג'.
לאחר שהודח מההרכב, ינסן לא שיחק במשך תקופה ארוכה מאוד, ובספטמבר 2006 ערך את הופעתו היחידה במשחק רשמי בתקופה של כמעט שנה, במשחק מול וייקומב וונדררס במסגרת גביע הליגה האנגלית.
בינואר 2007 עזב ינסן את פולהאם לאחר שערך במדיה רק 16 הופעות ליגה, וחזר לפ.צ.
בחצי הראשון של עונת החזרה שלו לפ.צ.
קופנהגן, 2006/07, בה זכה עם הקבוצה באליפות ליגת העל הדנית, ערך ינסן 12 הופעות.
לאחר מכן, ינסן ירד לספסל, והפך גיבוי לשוודי אוסקר ונדט.
בעונת 2008/09 זכה עם הקבוצה בדאבל, על אף שכבר מיעט מאוד לשחק, וערך רק שבע הופעות ליגה בעונה זו.
באוקטובר 2009 פרש ינסן ממשחק פעיל, והחל לעבוד כסוכן שחקנים.
ינסן שיחק בכל הנבחרות הצעירות של דנמרק, והשתתף עמן בטורנירים שונים.
בשנת 1995 נבחר ינסן ככדורגלן השנה בדנמרק עד גיל 21. בשנת 1998, במהלך קדנציה הראשונה שלו בפ.צ.
קופנהגן, זומן ינסן לראשונה לסגל נבחרת דנמרק על ידי המאמן בו יוהנסון, למשחק ידידות מול נבחרת צ'כיה.
עד להופעתו השנייה במדים הלאומיים חלפו שנתיים, ובו יוהנסון התחלף במורטן אולסן, שמונה לתפקיד לאחר יורו 2000. הופעה זו הייתה במשחק ידידות מול נבחרת גרמניה בנובמבר 2000.
בשנת 2002 זומן ינסן לסגל נבחרת דנמרק למונדיאל 2002, בו הגיעה דנמרק לשמינית הגמר, והודחה על ידי נבחרת אנגליה בתוצאה 3-0. ינסן נכנס כמחליף במשחק הניצחון מול נבחרת אורוגוואי בשלב הבתים במקומו של יאן היינצה, ופתח בהרכב בניצחון 2-0 על נבחרת צרפת, ובהפסד לאנגליה.
בשנת 2004 השתתף ינסן עם דנמרק ביורו 2004, בו פתח בכל שלושת משחקיה של דנמרק בשלב הבתים.
דנמרק עלתה מהמקום השני עם חמש נקודות.
בהפסד 3-0 לנבחרת צ'כיה ברבע הגמר, ינסן לא שיחק.
בטורניר זה, ינסן שיתף פעולה עם אחיו, דניאל ינסן.
ינסן המשיך לשחק בנבחרת לאחר יורו 2004, ובינואר 2007, עם התמעטות דקות המשחק שקיבל ינסן בפולהאם, מאמן הנבחרת מורטן אולסן הציב אולטימטום לינסן שעליו למצוא קבוצה חדשה, בה יזכה לדקות רבות יותר, אחרת יודח מהנבחרת.
ינסן אכן מצא קבוצה וחתם בפ.צ.
במרץ 2008 ערך ינסן את הופעתו ה-62 והאחרונה במדים הלאומיים.
אליפות ליגת העל ההולנדית: 1996/97
אליפות הליגה הראשונה של הפוטבול ליג: 2001/02
כדורגלן השנה בדנמרק עד גיל 21: 1995
נִיקְלָאס זוּלֵה הוא כדורגלן גרמני המשחק בבורוסיה דורטמונד מהבונדסליגה ובנבחרת גרמניה בעמדת הבלם.
זולה שיחק כנער במועדונים רוט-וייס ולדורף, איינטרכט פרנקפורט ודרמשטאדט 98, ובשנת 2010, כאשר היה בן 15, החל לשחק בהופנהיים.
זולה שיחק בקבוצת הנוער של הופנהיים במשך שנתיים, ובשנת 2012 החל לשחק בקבוצת המילואים.
במאי 2013 ערך זולה את הופעת הבכורה בקבוצה הבכירה בבונדסליגה, כאשר נכנס כמחליף בהפסדה של הופנהיים 1–4 להמבורג.
בעונת 2013/14 הפך זולה לשחקן הרכב בהגנת הופנהיים, והבקיע ארבעה שערי ליגה.
בעונת 2014/15 זולה המשיך להיות שחקן הרכב, אך נפצע במחזור ה-15 כאשר קרע את הרצועה הצולבת, והחמיץ את שארית העונה.
בעונת 2015/16 חזר זולה להרכב הופנהיים, החמיץ במהלך העונה משחק אחד בלבד, והיה לאחד הבלמים הצעירים המבטיחים בליגה, כשהוא משתף פעולה בהגנה עם פביאן שר, פאבל קדראבק וטוביאס שטרובל.
בעונת 2016/17 זולה היה חלק מרכזי בעונה המוצלחת של הופנהיים שסיימה במקום הרביעי בבונדסליגה והבטיחה מקום במוקדמות ליגת האלופות.
ב-15 בינואר 2017 הודיעה באיירן מינכן על החתמתו של זולה לחמש שנים תמורת 20 מיליון יורו, ביחד עם חברו להופנהיים סבסטיאן רודי, שחתם לשלוש שנים.
שני השחקנים החלו לשחק בקבוצה החל מעונת 2017/18. ב-4 באוגוסט 2017 זולה ערך את הופעת הבכורה הרשמית שלו בבאיירן מינכן, במשחק הסופר קאפ הגרמני מול בורוסיה דורטמונד, כאשר החליף את חאבי מרטינס.
המשחק הסתיים בתיקו 2-2, והוכרע לטובתה של באיירן מינכן בבעיטות מ-11 מטרים.
זולה הבקיע את הפנדל שלו, ורשם תואר ראשון עם הקבוצה במשחק זה.
ב-18 באוגוסט 2017, במחזור הפתיחה של העונה, זולה הבקיע את השער הראשון בעונת 2017/2018 בבונדסליגה, שהיה גם שער הבכורה שלו בקבוצה, בניצחון 1–3 על באייר לברקוזן, כאשר נגח לרשתו של ברנד לנו כדור חופשי שהגביה לו סבסטיאן רודי שהגיע עמו מהופנהיים.
זולה זכה בסיום אותה עונה באליפות עם באיירן מינכן, בעונה בה הבקיע שני שערים ועוד שלושה שערים עצמיים, והגיע עם הקבוצה לחצי גמר ליגת האלופות מול ריאל מדריד.
במשחק הראשון בחצי הגמר, בו הפסידה באיירן 1–2, נכנס זולה כמחליף במקום ג'רום בואטנג שנפצע, ושיחק 90 דקות בגומלין שהסתיים בתוצאה 2-2, ובסיומו הודחה באיירן מהמפעל.
זולה הציג יכולת גבוהה בשני המשחקים.
זולה פתח בהרכב בגמר הגביע הגרמני בו הפסידה באיירן מינכן 1–3 לאיינטרכט פרנקפורט.
בעונת 2018/19 זולה הפך לבלם הבכיר בבאיירן מינכן, לצידו של מאטס הומלס, וזכה עם הקבוצה בדאבל בגרמניה.
עם זאת, בליגת האלופות נחלו זולה ובאיירן מינכן אכזבה, כשהודחו כבר בשמינית הגמר על ידי ליברפול.
את עונת 2019/20 פתח זולה היטב, אך נפצע במחזור השמיני של הבונדסליגה וקרע את הרצועה הצולבת, דבר שגרם לו להחמיץ את יתר העונה, בה זכתה באיירן מינכן בדאבל נוסף.
זולה ישב על הספסל בגמר הגביע הגרמני בו ניצחה באיירן 2–4 את באייר לברקוזן, אך לא שותף.
ב-8 באוגוסט 2020 ערך זולה את הופעת הבכורה הרשמית שלו מאז שהחלים מהפציעה הארוכה, כשנכנס כמחליף בגומלין שמינית גמר ליגת האלופות מול צ'לסי, שנערך חצי שנה לאחר המפגש הראשון ביניהן, בעקבות התפשטות מגפת הקורונה.
זולה החליף במשחק זה את ג'רום בואטנג, ובאיירן ניצחה 1–4 והעפילה לרבע הגמר.
זולה נכנס כמחליף גם ברבע הגמר, בו הביסה באיירן 2–8 את ברצלונה, ובחצי הגמר, בו ניצחה באיירן 0–3 את אולימפיק ליון.
במשחק גמר ליגת האלופות 2020, בו ניצחה באיירן 0–1 את פריז סן ז'רמן, זולה נכנס כמחליף כבר בדקה ה-25 במקום בואטנג שנפצע, והציג יכולת טובה מאוד, בדרך לזכייה בטרבל.
ב-7 בפברואר 2022 חתם זולה בבורוסיה דורטמונד כשחקן חופשי בה החל לשחק החל מתחילת עונת 2022/2023.
זולה שיחק בכל הנבחרות הצעירות של גרמניה, ובאוגוסט 2016 השתתף עם נבחרת גרמניה האולימפית באולימפיאדת ריו דה ז'ניירו, וזכה עמה במדליית כסף, לאחר הפסד בגמר לנבחרת ברזיל האולימפית בבעיטות הכרעה.
באותו חודש, ערך זולה את הופעת הבכורה בנבחרת גרמניה הבכירה, בניצחון 0–2 על נבחרת פינלנד, במשחק הפרידה של בסטיאן שוויינשטייגר מהנבחרת.
זולה זומן לסגל הגרמני לגביע הקונפדרציות 2017, וזכה עם הנבחרת בתואר, לאחר ניצחון 0–1 בגמר על נבחרת צ'ילה.
זולה נכנס כמחליף במשחק אחד ופתח בשני משחקים בשלב הבתים.
בניצחון 1–4 בחצי הגמר מול נבחרת מקסיקו זולה לא שיחק.
בגמר מול צ'ילה זולה החליף בדקה ה-90 את לאון גורצקה.
זולה זומן במאי 2018 לסגל המורחב של נבחרת גרמניה למונדיאל 2018 וביוני 2018 נכלל בסגל הסופי.
זולה לא שיחק בשני המשחקים הראשונים של גרמניה, בהם הפסידה הנבחרת 0–1 לנבחרת מקסיקו וניצחה 1–2 את נבחרת שוודיה.
זולה פתח בהרכב במשחק השלישי, בו הפסידה גרמניה 0–2 לנבחרת דרום קוריאה, והודחה במפתיע מהמונדיאל כבר בתום שלב הבתים.
ניקלאס שטארק הוא כדורגלן גרמני המשחק בורדר ברמן בעמדות הבלם והקשר האחורי.
שטארק החל לשחק בנירנברג בשנת 2004, כאשר היה בן תשע.
בעונת 2012/13 החל שטארק לשחק בקבוצה הבוגרת של המועדון, ובאפריל 2013 ערך את הופעת הבכורה שלו בבונדסליגה, בהפסד 1–2 של נירנברג להופנהיים.
בעונת 2013/14 שטארק הפך לשחקן חשוב ברוטציה של נירנברג, וערך 21 הופעות, כשהוא משתף פעולה בקישור עם הירושי קיוטאקה, מייק פרנץ, האנו באליטש, מרקוס פוילנר ורוברט מאק.
נירנברג ושטארק ירדו ליגה בתום אותה עונה.
על אף זאת, זכה שטארק באותה עונה במדליית זהב במסגרת פרס מדליית פריץ ואלטר, המוענק מדי שנה לכישרונות הצעירים בגרמניה.
בעונת 2014/15 שטארק היה אחד ממנהיגי הקישור של נירנברג, והבקיע את שני שעריו הראשונים בקבוצה.
את העונה הזו סיימו שטארק ונירנברג רק במקום התשיעי בבונדסליגה השנייה, וכשלו להעפיל חזרה לבונדסליגה.
את עונת 2015/16 פתח שטארק בנירנברג, אך לאחר ארבעה מחזורי ליגה, בהם הבקיע שער אחד, חתם בהרטה ברלין.
שטארק היטיב לשחק בעונת הבכורה שלו בקבוצה, וסייע לה לסיים במקום השביעי בליגה, שהקנה לה כרטיס לליגה האירופית.
בעונת הבכורה שלו בהרטה ברלין, הבקיע שטארק שני שערי ליגה.
שטארק ערך 18 הופעות והבקיע שני שערים במדי נבחרת גרמניה בכדורגל עד גיל 21. במרץ 2019 זומן לראשונה לנבחרת הבוגרת וב-19 בנובמבר ערך את הופעת הבכורה, כשעלה כמחליף בדקה ה-65 במשחק נגד נבחרת צפון אירלנד במסגרת מוקדמות יורו 2020
מריה ניקל , הייתה חסידת אומות עולם, הסתירה בדירתה ברובע טמפלהוף (לועזית) בברלין את רחא אברהם – תינוקת צעירה ואת שני הוריה, בין ינואר 1943 ועד סוף מלחמת העולם השנייה.
מינואר 1943 עד לסוף מלחמת העולם השנייה, מריה ניקל, אמא צעירה לשניים, הסתירה תינוקת צעירה בשם רחא אברהם (Reha Abraham) בדירת הפועלים שלה ברובע טמפלהוף בברלין.
מריה יצרה קשר עם הורי התינוקת כאשר כל מגע בין יהודים לגרמנים היה כבר אסור בהחלט.
ב-1942 כחודשיים לפני לידתה של רחא, אמה רות אברהם (Ruth Abraham), הייתה בדרכה לעבודת הכפיה שלה במפעל סטארק (Starke pharmaceutical plant) ברובע טמפלהוף בברלין.
מריה ניקל עקבה אחרי רות עד שהצליחה ליצור איתה קשר, ושאלה אם יש דרך כלשהי שהיא יכולה לעזור לה.
רות אברהם סירבה ואמרה שאין דבר שאישה גרמניה יכולה לעשות עבורה.
מריה המשיכה להציע עזרה בכל פעם שפגשה בה, אך בכל פעם אברהם סירבה.
אברהם, שדיברה עם בעלה על המקרים, הסכימו שניקל ככל הנראה לוקה בנפשה או לחליפין היא סוכנת של הגסטפו.
בערב חג המולד, ניקל ניגשה למפעל בו עבדה אברהם, וביקשה לראותה.
לכשהגיעה אברהם, ניקל הציעה לה סל מלא באוכל כשהיא אומרת "לא יכולתי לאכול את ארוחת החג שלי כשאני יודעת שאת רעבה".
כחודשיים לאחר מכן, בינואר 1943, כשנולדה רחא אברהם, בתם של רות ובעלה, ההורים היו מוכרחים לברוח ולהתחבא.
ניקל הציעה לאברהם לטפל בתינוקת שלה, והזמינה אותה לבוא לבקר אותה בדירתה בכל עת שתרצה.
כאשר רחא חלתה, ניקל טיפלה בה במסירות ואף לקחה אותה לבית החולים על מנת לקבל טיפול בקרינה עבור גידול שהתגלה בגופה.
כשאביה של רחא התחבא, ניקל סיפקה לו את המסמכים של בעלה הארי, אשר אפשרו לו להתחזות כנהג משאית במלחמה.
במשך כשנתיים, עד לסוף המלחמה, ניקל הוסיפה ועזרה לרחא ולהוריה להישאר בחיים בגרמניה הנאצית.
כשלוש שנים לאחר תום המלחמה, משפחת אברהם עברה לגור בניו יורק, שם פתחו חנות רהיטים.
מריה ניקל, איתה הם נשארו בקשר קבוע, סירבה להצעותיהם לעזרה.
ב-1 בדצמבר 1970, יד ושם הכיר בניקל מריה כחסידת אומות עולם.
ניקלאס קאול הוא אתלט גרמני, אלוף העולם (דוחה 2019) ואלוף אירופה (מינכן 2022) בקרב עשר.
בנעוריו התאמן בכדוריד, הטלת כידון ובקרב רב.
באליפות העולם עד גיל 18 שנערכה ב-2015 בקולומביה זכה במדליית זהב בקרב עשר בשיא עולם לנערים ובמדליית כסף בהטלת כידון.
באליפות העולם עד גיל 20 ב-2016 זכה במדליית זהב בקרב עשר וכך גם באליפות אירופה באתלטיקה עד גיל 20 ב-2017. באותה שנה קבע שיא עולם לנוער של 8435 נקודות.
באליפות אירופה באתלטיקה 2018 סיים רביעי בקרב עשר בשיא אישי של 8220 נקודות.
באליפות העולם באתלטיקה 2019 זכה במדליית זהב בשיא אישי של 8691 נקודות.
הוא שיפר במהלך התחרות את שיאיו האישיים בקפיצה במוט, זריקת דיסקוס והטלת כידון (שיא אליפות לקרב עשר של 79.05 מטר).
הוא היה בכך לאלוף הצעיר ביותר בענף זה.
באולימפיאדת טוקיו פרש במהלך התחרויות לאחר שנפצע במהלך ריצת 400 מטר, קודם לכן שיפר את שיאיו האישיים בקפיצה לרוחק ובקפיצה לגובה.
באליפות העולם באתלטיקה 2022 סיים במקום השישי בתוצאה של 8,434 נקודות.
באליפות אירופה באתלטיקה 2022 זכה במדליית זהב בתוצאה של 8,545 נקודות.
ניקלאס דוֹרְש הוא כדורגלן גרמני המשחק בעמדת הקשר בפ.צ.
במהלך שנותיו של דורש במחלקות הנוער, הוא שיחק במחלקת הנוער של באיירן מינכן, כשב-1 ביולי 2016, הוא חתם על חוזה לשנתיים בקבוצה הבוגרת של המועדון.
בעונת 16–2015, הוא שיחק בקבוצת המילואים של המועדון, כשאת שערו הראשון כבש ב-17 ביולי 2016 במסגרת המשחק הראשון של העונה הבאה.
ב-28 באפריל 2018, הוא הופיע לראשונה בקבוצה הבוגרת של המועדון במסגרת ניצחון הבונדסליגה הביתי 1–4 על איינטרכט פרנקפורט.
דורש כבש את השער הראשון בהתמודדות, כשעשה זאת לאחר שקיבל בישול מסנדרו וגנר בדקה ה-43.
ב-23 במאי 2018, דורש עבר לפ.צ היידנהיים מהבונדסליגה השנייה בהעברה חופשית בחוזה לשלוש שנים.
ב-22 ביולי 2020, דורש הצטרף לגנט מהליגה הבלגית בחוזה לארבע שנים.
ב-8 ביולי 2021 חתם באאוגסבורג לחמש שנים.
ב-14 באוגוסט ערך הופעת בכורה בהפסד 0–4 להופנהיים.
ב-10 בדצמבר כבש שער בכורה בניצחון 0–2 על פ.צ.
דורש שיחק באאוגסבורג שלוש עונות מלאות, בכולן סיימה הקבוצה בחלק התחתון של הטבלה.
את עונת 2024/25 פתח דורש באאוגסבורג, אך אחרי מחזור אחד חתם לארבע שנים בפ.צ.
היידנהיים, בה כבר שיחק בעבר.
ניקמה ויליאמס היא פוליטיקאית אמריקאית, המכהנת כחברת בית הנבחרים של ארצות הברית מאז 3 בינואר 2021. בשנים 2019–2025 ישבה בראשות המפלגה הדמוקרטית בג'ורג'יה.
בנובמבר 2020 נבחרה מטעם מחוז הקונגרס החמישי של ג'ורג'יה.
ויליאמס נולדה בקולומבוס שבג'ורג'יה, וגדלה הוא בעיר סמית'ס סטיישן שבמזרח אלבמה.
אביה היה מנהיג קהילתי, האחיין של אות'רין לוסי, האישה הראשונה שלמדה באוניברסיטת אלבמה בניגוד למדיניות ההפרדה הגזעית.
ויליאמס השלימה את לימודיה הגבוהים במכללת טאלדגה, שם הייתה לחברה באחוות הסטודנטיות "אלפא קפא אלפא" וקיבלה תואר ראשון בביולוגיה.
בתום לימודיה האקדמיים, עברה לאטלנטה בירת ג'ורג'יה בשנת 2002.
לאחר שהתיישבה באטלנטה הצטרפה ויליאמס לארגון "הדמוקרטים הצעירים" של ג'ורג'יה.